આ ટોળાંએ માતાવાડી પોલીસચોકીમાં જઈને તોડફોડ કરી અને લગભગ ૫૦૦ જેટલા જૂના કેસની ફાઈલ્સનો નાશ કરી નાખ્યો હતો. ચોકીમાં રહેલાં ટીવી, લૅપટૉપ સહિતની સામગ્રી તોડવામાં આવી હતી. જોકે વરાછા વિસ્તારમાં મોડી રાત સુધી પણ આંદોલનકર્તાઓનાં ટોળાં શાંત નહોતાં થયાં. વરાછામાં એક ટોળાએ મોબાઈલ ટાવર સળગાવી મૂક્યો હતો. આગ બુઝાવવા આવેલાં ફાયરબ્રિગેડનાં વાહનો પર પણ પથ્થરમારો કરાયો હતો. જોકે પોલીસે ઘટનાસ્થળે દોડી આવી સ્થિતિ કાબૂમાં લેતા ટોળાં વિખરાઈ ગયાં હતાં.